***Suvestinė redakcija nuo 2017-03-30***

*Sprendimas paskelbtas: TAR 2008-11-13, i. k. 2008-01066*



**KAUNO MIESTO SAVIVALDYBĖS TARYBA**

**SPRENDIMAS**

**DĖL VISUOMENINĖS PASKIRTIES OBJEKTŲ PRITAIKYMO GYVENTOJŲ BENDRAJAI KULTŪRAI PUOSELĖTI PROGRAMOS PATVIRTINIMO**

2008 m. lapkričio 13 d. Nr. T-558

Kaunas

Vadovaudamasi Lietuvos Respublikos vietos savivaldos įstatymo (Žin., 1994, Nr. [55-1049](https://www.e-tar.lt/portal/lt/legalAct/TAR.D0CD0966D67F); 2008, Nr. [113-4290](https://www.e-tar.lt/portal/lt/legalAct/TAR.CF599A1A6DD5)) 6 straipsnio 13 punktu ir 16 straipsnio 2 dalies 40 punktu, Kauno miesto savivaldybės taryba n u s p r e n d ž i a:

Patvirtinti Visuomeninės paskirties objektų pritaikymo gyventojų bendrajai kultūrai puoselėti programą (pridedama).

Savivaldybės meras Andrius Kupčinskas

PATVIRTINTA

Kauno miesto savivaldybės tarybos

2008 m. lapkričio 13 d.

sprendimu Nr. T-558

(Kauno miesto savivaldybės tarybos

2016 m. balandžio 12 d.

sprendimo Nr. T-164

redakcija)

**VISUOMENINĖS PASKIRTIES OBJEKTŲ PRITAIKYMO GYVENTOJŲ BENDRAJAI KULTŪRAI PUOSELĖTI PROGRAMA**

**I SKYRIUS**

**BENDROSIOS NUOSTATOS**

1. Visuomeninės paskirties objektų pritaikymo gyventojų bendrajai kultūrai puoselėti programos (toliau – Programa) paskirtis – iš dalies finansuoti juridinių asmenų valdomų visuomeninės paskirties objektų tvarkymą ir pritaikymą gyventojų bendrajai kultūrai puoselėti.

2. Pagal Programą juridiniais asmenimis laikomi viešieji ir privatieji juridiniai asmenys, išskyrus valstybę ir savivaldybes (toliau – Asmenys).

3. Pagal Programą visuomeninės paskirties objektams priskiriamas išimtinai bendrosios kultūros propagavimo ir puoselėjimo reikmėmsnaudojamas nekilnojamasis turtas (pastatai, patalpos), kuris nuosavybės ar patikėjimo teise arba kitais pagrindais (panauda, nuoma ir kt.) valdomas Asmenų (toliau – Objektai). Turto valdymo terminas po paraiškos pateikimo datos turi būti ne trumpesnis nei penkeri metai. Asmenys turi užtikrinti pagal Programą finansuojamame Objekte vykdomos bendrosios gyventojų kultūros puoselėjimo srities veiklos tęstinumą penkerius metus po dalinio finansavimo skyrimo.

*Punkto pakeitimai:*

*Nr.* [*T-170*](https://www.e-tar.lt/portal/legalAct.html?documentId=bf661ca0145711e79800e8266c1e5d1b)*, 2017-03-28, paskelbta TAR 2017-03-29, i. k. 2017-05069*

**II SKYRIUS**

**PROGRAMOS TIKSLAI, PRIORITETAI IR UŽDAVINIAI**

4. Programos tikslai:

4.1. Asmenims priklausančių Objektų išsaugojimas ir sutvarkymas, suteikiant Kauno miesto savivaldybės (toliau – Savivaldybė) dalinį finansavimą, atsižvelgiant į tais metais Savivaldybės biudžete patvirtintą asignavimų sumą Programai finansuoti, pastatų remonto, aplinkos ir (arba) vidaus patalpų tvarkymo darbams atlikti;

4.2. kultūros paveldo Objektų, kultūrinio turizmo požiūriu patrauklių architektūrinę ar kraštovaizdinę vertę turinčių Objektų atnaujinimas;

4.3. naujų daugiafunkcių erdvių atvėrimas ir kultūros, kūrybinių industrijų veiklų ir sociakultūrinių paslaugų teikimo Asmenimis priklausančiuose Objektuose plėtojimas;

4.4. patalpų pritaikymas kultūros mainų (rezidencijų) programoms įgyvendinti.

*Papildyta papunkčiu:*

*Nr.* [*T-170*](https://www.e-tar.lt/portal/legalAct.html?documentId=bf661ca0145711e79800e8266c1e5d1b)*, 2017-03-28, paskelbta TAR 2017-03-29, i. k. 2017-05069*

5. Programos uždaviniai:

5.1. didinti paslaugų prieinamumą ir įvairovę, pritaikant Objektus gyventojų bendrajai kultūrai ugdyti, puoselėjant etnokultūrą, kraštovaizdžio, nekilnojamųjų kultūros vertybių apsaugą;

5.2. skatinti Asmenų įtraukimą ir jų valdomų Objektų panaudojimą, sprendžiant vietos bendruomenių socialines, kultūrines, užimtumo ir kitas problemas.

6. Siekiant įgyvendinti Programos tikslus, uždavinius ir skirstant lėšas, prioritetai teikiami:

6.1. tarpukario modernizmo architektūros objektų (patalpų) sutvarkymui (pritaikymui) ir įveiklinimui;

6.2. objektų, kuriuose galimas pramoninės ir (arba) techninės ar kitos paskirties statinių (patalpų) pertvarkymas į kūrybinių industrijų, rezidencijų ar kitoms kultūros reikmėms tinkamus (pritaikomus) statinius (patalpas), sutvarkymui (pritaikymui) ir įveiklinimui;

6.3. objektų, kuriuose numatoma plėtoti UNESCO Kūrybinių miestų tinklo dizaino srities veiklas, sutvarkymui (pritaikymui) ir įveiklinimui.

*Punkto pakeitimai:*

*Nr.* [*T-170*](https://www.e-tar.lt/portal/legalAct.html?documentId=bf661ca0145711e79800e8266c1e5d1b)*, 2017-03-28, paskelbta TAR 2017-03-29, i. k. 2017-05069*

7. Pagal Programą dalinis finansavimas gali būti skiriamas tik tokiems Objektams pritaikyti gyventojų bendrajai kultūrai puoselėti, kurie atitinka bent du iš šių vertinimo kriterijų:

7.1. Objektas turi kultūrinę, istorinę, architektūrinę ar kitą vertę;

7.2. Objektui pritaikyti gaunamos tikslinės paskirties lėšos iš įvairių fondų ir (arba) kitų finansavimo šaltinių;

7.3. Objektas yra arba bus atviras, prieinamas ir visuomenės lankomas, jame vykdoma Asmens veikla.

**III SKYRIUS**

**PROGRAMOS ADMINISTRAVIMAS**

8. Programos lėšos naudojamos Asmenų pateiktų paraiškų dėl Objektų pritaikymo gyventojų bendrajai kultūrai puoselėti daliniam finansavimui.

9. Lėšas Programai įgyvendinti skiria Savivaldybės taryba, tvirtindama Savivaldybės biudžetą ir kitus lėšų šaltinius.

10. Programą administruoja Savivaldybės administracijos direktorius arba jo įgalioti asmenys.

**IV SKYRIUS**

**PARAIŠKŲ TEIKIMAS IR VERTINIMAS**

11. Asmenys, pageidaujantys gauti dalinį finansavimą Objektams pritaikyti gyventojų bendrajai kultūrai puoselėti, užpildo paraiškos formą ir prideda visus paraiškoje nurodytus dokumentus. Asmenys gali pateikti ir kitus reikiamus dokumentus, nenurodytus paraiškoje, jei jie pagrindžia dalinio finansavimo reikalingumą.

12. Asmenys paraiškas pateikia Savivaldybės administracijos padaliniui, kuruojančiam kultūros sritį.

13. Pateiktas paraiškas pagal Programoje nurodytus kriterijus vertina Savivaldybės mero potvarkiu sudaryta Programos lėšomis finansuotinų paraiškų atrankos darbo grupė (toliau – Darbo grupė). Darbo grupė savo darbe vadovaujasi Savivaldybės mero patvirtintu darbo reglamentu.

14. Paraiškos teikiamos kasmet Savivaldybės paskelbtoje informacijoje nustatytais terminais ir tvarka. Informacija apie kvietimą teikti paraiškas ir paraiškų teikimo tvarka viešai skelbiama Savivaldybės interneto svetainėje www.kaunas.lt.

15. Darbo grupė, vertindama ir atrinkdama pateiktas paraiškas, siūlo konkretų dalinio finansavimo dydį Asmeniui, atsižvelgusi į Savivaldybės tarybos patvirtintus tų metų Savivaldybės biudžeto asignavimus Programai finansuoti. Darbo grupės sprendimai įforminami protokolu.

16. Atrinkusi siūlomas iš dalies finansuoti paraiškas (finansuotinus Objektus), Darbo grupė raštu pateikia Savivaldybės administracijos padaliniui, kuruojančiam kultūros sritį, siūlymą dėl visuomeninės paskirties objektų pritaikymo gyventojų bendrajai kultūrai puoselėti dalinio finansavimo sąmatos patvirtinimo.

17. Savivaldybės administracijos padalinys, kuruojantis kultūros sritį, atsižvelgdamas į Darbo grupės siūlymą, parengia Savivaldybės administracijos direktoriaus įsakymą dėl visuomenės paskirties objektų pritaikymo gyventojų bendrajai kultūrai puoselėti dalinio finansavimo sąmatos (toliau – Sąmata) patvirtinimo.

18. Ne vėliau kaip per 30 dienų nuo Savivaldybės administracijos direktoriaus įsakymo dėl Sąmatos patvirtinimo įsigaliojimo su Sąmatoje nurodytais Asmenimis pasirašomos biudžeto lėšų naudojimo sutartys (toliau – Sutartis).

*Punkto pakeitimai:*

*Nr.* [*T-170*](https://www.e-tar.lt/portal/legalAct.html?documentId=bf661ca0145711e79800e8266c1e5d1b)*, 2017-03-28, paskelbta TAR 2017-03-29, i. k. 2017-05069*

19. Savivaldybės administracijos direktoriaus įsakymu patvirtintoje Sąmatoje nurodytos lėšos Objektams iš dalies finansuoti pervedamos Sutartyje nustatytais terminais ir tvarka.

20. Savivaldybės administracijos direktoriaus įsakymas dėl Sąmatos patvirtinimo skelbiamas Savivaldybės interneto svetainėje www.kaunas.lt.

21. Paraiškų teikimo terminus ir tvarką nustato, paraiškos ir Sutarties formas tvirtina Savivaldybės administracijos direktorius.

**V SKYRIUS**

**ATSISKAITYMAS IR KONTROLĖ**

22. Atsiskaitymo už Sutarties įgyvendinimą ir gautas lėšas terminai ir tvarka reglamentuojami Sutartyje.

23. Už tikslingą lėšų panaudojimą atsako Sutartį pasirašęs Asmuo.

24. Nepanaudotos lėšos turi būti grąžintos į Sutartyje nurodytą sąskaitą Sutartyje nustatyta tvarka ir terminais.

25. Paaiškėjus, kad lėšos buvo panaudotos ne pagal paskirtį, Asmuo privalo lėšas grąžinti į Sutartyje nurodytą sąskaitą Sutartyje nustatyta tvarka ir terminais.

26. Savivaldybės administracijos direktoriaus įsakymas dėl Sąmatos patvirtinimo gali būti skundžiamas Lietuvos Respublikos teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Priedo pakeitimai:*

*Nr.* [*T-164*](https://www.e-tar.lt/portal/legalAct.html?documentId=e484ca80015311e6b9699b2946305ca6)*, 2016-04-12, paskelbta TAR 2016-04-13, i. k. 2016-09025*

**Pakeitimai:**

1.

Kauno miesto savivaldybės taryba, Sprendimas

Nr. [T-744](https://www.e-tar.lt/portal/legalAct.html?documentId=SAV.503505), 2010-12-16, paskelbta TAR 2010-12-16, i. k. 2010-01480

Dėl Kauno miesto savivaldybės tarybos 2008 m. lapkričio 13 d. sprendimo Nr. T-558 „Dėl Visuomeninės paskirties objektų pritaikymo gyventojų bendrajai kultūrai puoselėti programos patvirtinimo“ pakeitimo

2.

Kauno miesto savivaldybės taryba, Sprendimas

Nr. [T-336](https://www.e-tar.lt/portal/legalAct.html?documentId=SAV.503521), 2011-05-26, paskelbta TAR 2011-05-26, i. k. 2011-00814

Dėl Kauno miesto savivaldybės tarybos 2008 m. lapkričio 13 d. sprendimo Nr. T-558 „Dėl Visuomeninės paskirties objektų pritaikymo gyventojų bendrajai kultūrai puoselėti programos patvirtinimo“ pakeitimo

3.

Kauno miesto savivaldybės taryba, Sprendimas

Nr. [T-602](https://www.e-tar.lt/portal/legalAct.html?documentId=SAV.503598), 2012-11-14, paskelbta TAR 2012-11-14, i. k. 2012-02342

Dėl Kauno miesto savivaldybės tarybos 2008 m. lapkričio 13 d. sprendimo Nr. T-558 „Dėl Visuomeninės paskirties objektų pritaikymo gyventojų bendrajai kultūrai puoselėti programos patvirtinimo“ pakeitimo

4.

Kauno miesto savivaldybės taryba, Sprendimas

Nr. [T-117](https://www.e-tar.lt/portal/legalAct.html?documentId=SAV.503621), 2013-02-28, paskelbta TAR 2013-02-28, i. k. 2013-00859

Dėl Kauno miesto savivaldybės tarybos 2008 m. lapkričio 13 d. sprendimo Nr. T-558 „Dėl Visuomeninės paskirties objektų pritaikymo gyventojų bendrajai kultūrai puoselėti programos patvirtinimo“ pakeitimo

5.

Kauno miesto savivaldybės taryba, Sprendimas

Nr. [T-423](https://www.e-tar.lt/portal/legalAct.html?documentId=b6c27bd008fb11e4adf3c8c5d7681e73), 2014-07-10, paskelbta TAR 2014-07-14, i. k. 2014-10226

Dėl Kauno miesto savivaldybės tarybos 2008 m. lapkričio 13 d. sprendimo Nr. T-558 „Dėl Visuomeninės paskirties objektų pritaikymo gyventojų bendrajai kultūrai puoselėti programos patvirtinimo“ pakeitimo

6.

Kauno miesto savivaldybės taryba, Sprendimas

Nr. [T-164](https://www.e-tar.lt/portal/legalAct.html?documentId=e484ca80015311e6b9699b2946305ca6), 2016-04-12, paskelbta TAR 2016-04-13, i. k. 2016-09025

Dėl Kauno miesto savivaldybės tarybos 2008 m. lapkričio 13 d. sprendimo Nr. T-558 „Dėl Visuomeninės paskirties objektų pritaikymo gyventojų bendrajai kultūrai puoselėti programos patvirtinimo“ pakeitimo

7.

Kauno miesto savivaldybės taryba, Sprendimas

Nr. [T-170](https://www.e-tar.lt/portal/legalAct.html?documentId=bf661ca0145711e79800e8266c1e5d1b), 2017-03-28, paskelbta TAR 2017-03-29, i. k. 2017-05069

Dėl Kauno miesto savivaldybės tarybos 2008 m. lapkričio 13 d. sprendimo Nr. T-558 „Dėl Visuomeninės paskirties objektų pritaikymo gyventojų bendrajai kultūrai puoselėti programos patvirtinimo“ pakeitimo